CELEX: 32012R0869
Language: bg
Date: 2012-09-24 00:00:00
Title: Регламент за изпълнение (ЕС) № 869/2012 на Комисията от 24 септември 2012 година за разрешаване на тауматина като фуражна добавка за всички животински видове  текст от значение за ЕИП

25.9.2012   
            
            
               BG
            
            
               Официален вестник на Европейския съюз
            
            
               L 257/7
            
         РЕГЛАМЕНТ ЗА ИЗПЪЛНЕНИЕ (ЕС) № 869/2012 НА КОМИСИЯТА
   от 24 септември 2012 година
   за разрешаване на тауматина като фуражна добавка за всички животински видове
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:
   
               (1)
            
            
               В Регламент (ЕО) № 1831/2003 се предвижда, че добавките за използване при храненето на животните подлежат на разрешаване, и се уреждат основанията и процедурите за издаване на разрешително. В член 10 от посочения регламент се предвижда извършването на повторна оценка на добавките, разрешени с Директива 70/524/ЕИО на Съвета (2).
            
         
               (2)
            
            
               Тауматинът беше разрешен за неограничен период от време в съответствие с Директива 70/524/ЕИО като фуражна добавка за използване за всички животински видове. Впоследствие тази фуражна добавка беше вписана в Регистъра на фуражните добавки на Общността като съществуващ продукт в съответствие с член 10, параграф 1 от Регламент (ЕО) № 1831/2003.
            
         
               (3)
            
            
               В съответствие с член 10, параграф 2 от Регламент (ЕО) № 1831/2003 във връзка с член 7 от него беше подадено заявление за извършване на повторна оценка на тауматина като фуражна добавка за всички животински видове с искане добавката да се включи в категорията „сензорни добавки“. Заявлението беше придружено от данните и документите, изисквани съгласно член 7, параграф 3 от Регламент (ЕО) № 1831/2003.
            
         
               (4)
            
            
               Европейският орган за безопасност на храните („Органът“) заключи в становището си от 6 септември 2011 г. (3), че при предложените условия на употреба тауматинът не оказва неблагоприятно въздействие върху здравето на животните и хората или върху околната среда и е ефикасен като ароматизиращо вещество. Той заключи, че ако се вземат съответните предпазни мерки, няма да възникнат опасения във връзка с безопасността на потребителите. Органът не счита, че са необходими специфични изисквания за мониторинг след пускането на пазара. Също така той провери доклада относно метода за анализ на фуражната добавка във фуражите, който представи референтната лаборатория на Общността, определена с Регламент (ЕО) № 1831/2003.
            
         
               (5)
            
            
               При оценката на тауматина се установи, че са изпълнени условията за разрешителното, предвидени в член 5 от Регламент (ЕО) № 1831/2003. Поради това употребата на посоченото вещество следва да бъде разрешена съгласно указаното в приложението към настоящия регламент.
            
         
               (6)
            
            
               Тъй като се внасят изменения в условията за разрешителното за тауматина и няма преки непосредствени последици за безопасността, следва да се предвиди разумен период преди влизането в сила на разрешителното, за да се даде възможност на заинтересованите страни да предприемат необходимото с оглед на новите изискванията, произтичащи от разрешителното. Освен това е целесъобразно да се предвиди преходен период за изчерпването на наличностите от тауматин, разрешен в съответствие с Директива 70/524/ЕИО, и от съдържащи тауматин фуражи.
            
         
               (7)
            
            
               Твърде сложно е за операторите да адаптират многократно и бързо етикетите на фуражите, съдържащи различни добавки, които са последователно разрешени съгласно процедурата по член 10, параграф 2 от Регламент (ЕО) № 1831/2003 и за които трябва да се спазват новите правила за етикетирането. Поради това е целесъобразно да се намали административната тежест за операторите, като се предвиди известен период от време с оглед на плавната промяна по отношение на етикетирането.
            
         
               (8)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Разрешаване
   Разрешава се посоченото в приложението вещество тауматин, принадлежащо към категорията „сензорни добавки“ и функционалната група „ароматизиращи вещества“, като добавка при храненето на животните при спазване на определените в същото приложение условия.
   Член 2
   Изисквания към етикетирането
   Фуражите, които съдържат тауматин, се етикетират в съответствие с настоящия регламент най-късно до 25 май 2013 г.
   Същевременно фуражите, съдържащи тауматин, които са били етикетирани съгласно Директива 70/524/ЕИО преди 25 май 2013 г., могат да продължат да се пускат на пазара до изчерпване на наличностите.
   Член 3
   Преходни мерки
   Наличностите от тауматин и от фуражите, които го съдържат, съществуващи към датата на влизане в сила на настоящия регламент, могат да продължат да се пускат на пазара и използват при спазване на условията по Директива 70/524/ЕИО до изчерпване на количествата.
   Член 4
   Влизане в сила
   Настоящият регламент влиза в сила на 25 ноември 2012 г.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 24 септември 2012 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 268, 18.10.2003 г., стр. 29.
   
      (2)  ОВ L 270, 14.12.1970 г., стр. 1.
   
      (3)  EFSA Journal (Бюлетин на ЕОБХ), 2011 г.; 9(9):2354.
   
      ПРИЛОЖЕНИЕ
      
                  Идентификационен номер на добавката
               
               
                  Наименование на притежателя на разрешителното
               
               
                  Добавка
               
               
                  Състав, химична формула, описание, метод за анализ
               
               
                  Вид или категория животни
               
               
                  Максимална възраст
               
               
                  Минимално съдържание
               
               
                  Максимално съдържание
               
               
                  Други разпоредби
               
               
                  Срок на валидност на разрешителното
               
            
                  mg активно вещество/kg пълноценен фураж със съдържание на влага от 12 %
               
            
                  
                     Категория: сензорни добавки. Функционална група: ароматизиращи вещества
                  
               
            
                  2b957
               
               
                  —
               
               
                  Тауматин
               
               
                  
                               
                           
                           
                              
                                 Състав на добавката
                              
                              тауматин
                           
                        
                               
                           
                           
                              
                                 Характеристика на активното вещество
                              
                              протеините тауматин I и тауматин II, извлечени от люспите на плода Thaumatococcus daniellii (Benth).
                              
                                          1.
                                       
                                       
                                          EINECS: 258-822-2
                                       
                                    
                                          2.
                                       
                                       
                                          Химична формула: полипептид от 207 аминокиселини
                                       
                                    
                                          3.
                                       
                                       
                                          Относителна молекулна маса: тауматин I: 22209, тауматин II: 22293
                                       
                                    
                                          4.
                                       
                                       
                                          Съдържание на основно вещество: не по-малко от 16 % азот на суха маса, еквивалентен на не по-малко от 94 % протеини
                                       
                                    
                                          5.
                                       
                                       
                                          Чистота:
                                          
                                                      5.1.
                                                   
                                                   
                                                      въглехидрати: не повече от 3 % на суха маса
                                                   
                                                
                                                      5.2.
                                                   
                                                   
                                                      сулфатна пепел: не повече от 2 % на суха маса
                                                   
                                                
                                                      5.3.
                                                   
                                                   
                                                      алуминий: не повече от 100 mg/kg на суха маса
                                                   
                                                
                                    
                        
                               
                           
                           
                              
                                 Метод за анализ
                                  (1)
                              
                              идентификацията на тауматина във фуражната добавка: съдържание на азот във фуражната добавка (монография за тауматина на Експертния комитет на ФАО/СЗО по добавките в храните (СЕКДХ), 2006 г. Тауматин. Монография за спецификациите).
                           
                        
               
                  Всички животински видове
               
               
                  —
               
               
                  —
               
               
                  —
               
               
                  
                              1.
                           
                           
                              В упътването за употреба на добавката и премикса да се посочат температурата на съхранение, срокът на съхранение и устойчивостта при гранулиране.
                           
                        
                              2.
                           
                           
                              Препоръчва се да се използва до 5 mg/kg пълноценен фураж.
                           
                        
                              3.
                           
                           
                              Мерки за безопасност: да се използват средства за дихателна защита, средства за защита на очите и кожата по време на работа.
                           
                        
               
                  25 ноември 2022 г.
               
            
         (1)  Подробна информация за методите за анализ може да бъде намерена на следния адрес на референтната лаборатория: http://irmm.jrc.ec.europa.eu/EURLs/EURL_feed_additives/Pages/index.aspx.